Sokollu Mehmed Pasha

Sokollu Mehmed Pasha(osmanisht: صوقوللى محمد پاشا, serbisht: Мехмед-паша Соколовић, romanizuar: Mehmed-paša Sokolović; 1505 – 11 tetor 1579), ose shkurt Sokollu, ishte një nëpunës shtetëror osman me prejardhje serbe, i konsideruar si një nga figurat më të rëndësishme të Perandorisë Osmane.
Sokollu Mehmed Pasha lindi në një familje të krishterë ortodokse në Sanxhakun e Hercegovinës, që i përkiste Perandorisë Osmane. Që në fëmijëri u mor në Jeniçeri përmes sistemit devshirme, i njohur si “taksë gjaku”, dhe hyri në shërbim të shtetit. Duke u ngritur shpejt në administratën osmane, ai u bë komandant i rojeve perandorake, kapudan i detit (kaptan-ı derya), bejlerbej i Rumelisë, vezir i kubbealltës dhe, në fund, sadrazam nga viti 1565 deri në vitin 1579. Sadrazamllëku i tij zgjati gjithsej 14 vjet, 3 muaj e 17 ditë, gjatë të cilëve ai i shërbeu Sulejmanit të Madhërishëm (Kanuniut), Selimit II dhe Muratit III. Në vitin 1579 u vra në një atentat.

Megjithëse ishte mysliman, Sokollu Mehmed Pasha nuk i harroi rrënjët e tij serbe ortodokse dhe familjen e tij. Ai e bindi Sulltanin që, si një “gjest pajtimi”, të rivendoste Patriarkanën Serbe të Pejës. Përveç kësaj, ai solli në poste të rëndësishme të Perandorisë Osmane edhe anëtarë të familjes së tij, si myslimanë ashtu edhe të krishterë. Midis tyre ishin Sokollu Mustafa Pasha, Makarije Sokolović, Gazi Ferhad Pasha, Sokolluzade Lala Mehmed Pasha dhe Lala Mustafa Pasha.

 Shiko edhe 

 Veziri

 Referime